



YHDISTYSTIEDOTE 5/2021

7.12.2021

**Edunvalvontavuosi lähenee loppuaan ja uusi on alkamassa! Tässä vielä katsaus ajankohtaisiin yhdistysasioihin.**

’**Hallitus 2022-2023**

OAJ Päijät-Hämeen vuosikokouksessa Malskilla 24.11. hallituksen jäseniksi kaudelle 2022-2023 valittiin seuraavat henkilöt:

varsinainen: varajäsen:

Heli Pohjonen Miia Alhonen

Anne Kauppinen Jaana Järvenpää

Satu Varama Marjut Koukkula

Anna Muikku Emmi Mehtonen

Anna Huhtamäki Sari Vesanoro

Maija Pirinen Tiiu Salmi

Josefina Marola Laura Tarvonen

Sini Lange-Härkönen Eve Mykrä

Marko Varjos Heli Leminen

Jarno Hartikainen Mikko Tähkänen

Tarja Mäenpää Satu Lehtonen

Tervetuloa mukaan sekä uudet että jo aiemmin toiminnassa mukana olleet aktiivit!

Hallitus valitsee uudet toimihenkilöt tammikuun järjestäytymiskokouksessa.

**Toimistosihteeri**

Pitkäaikainen toimistosihteerimme Hillevi Kivistö jää viettämään hyvin ansaittuja eläkepäiviä. Hillevin viimeinen työpäivä on 17.12. Uudeksi toimistosihteeriksi on valittu Ulla Liimatainen. Ulla ja Hillevi työskentelevät joulukuun ajan toimistolla yhdessä ja Ulla perehdytetään tehtäviinsä. Tammikuussa toimiston aukioloajat muuttuvat ja toimisto on jatkossa auki koulujen loma-aikoja noudatellen maanantaisin ja tiistaisin klo 09.00 – 16.30, keskiviikosta perjantaihin 09.00-14.00.

Lämmin kiitos Hilleville kuluneista vuosista ja Ullalle lämpimät tervetulotoivotukset!

**OAJ:n valtuustovaalit**

Tulossa on tärkeä kevät! OAJ:n valtuustovaalit pidetään huhtikuussa ja nyt on aika pohtia, löytyisikö yhdistyksestänne valtuustovaaliehdokkaita. YSI:llä on Päijät-Hämeessä kolme varsinaista ja kolme varavaltuutetun paikkaa. Varhaiskasvatuksen opettajilla ja ammatillisilla opettajilla vaalipiiri on valtakunnallinen.

Olisi erittäin tärkeää, että saisimme paljon valtuustoehdokkaita ja kaikki valtuutettujen paikat täytettyä. Ehdokkaiden määrän lisääntyminen edellisiin vaaleihin verrattuna on valtakunnallinenkin tavoite. Valtuustokauden aikana voi tapahtua työpaikkamuutoksia tai siirtymisiä muihin tehtäviin, joten on tärkeää, että myös varavaltuutettuja on, jotta siinä tilanteessa, että varsinainen valtuutettu esim. muuttaa toisen vaalipiirin alueelle, varavaltuutettuja riittää nousemaan valtuuston varsinaiseksi jäseneksi. Kuluvalla vaalikaudella kaikki varavaltuutetun paikat tulivat käyttöön ja ellei varavaltuutettuja olisi ollut, Päijät-Hämeen valtuustoryhmä olisi jäänyt vajaaksi.

Vaalien aikataulu on seuraava:

Ehdokasasettelu 1.11.2021–15.1.2022  
Sähköinen ennakkoäänestys 28.2.–14.3.2022  
Varsinaiset vaalipäivät 4.–5.4.2022

Ehdokkaaksi asettaudutaan verkossa ja siihen löytyy hyvät ohjeet: <https://www.oaj.fi/oaj/oaj-esittaytyy/valtuustovaalit/nain-asetut-ehdolle/>

Vaalisihteeri Anna Huhtamäki [anna.huhtamaki@edu.lahti.fi](mailto:anna.huhtamaki@edu.lahti.fi) auttaa sinua mielellään vaaleihin liittyvissä asioissa. Hänelle voitte myös lähettää ehdotuksia, miten vaalien äänestysaktiivisuus saataisiin Päijät-Hämeessä korkeaksi.

**Valtuusto tarvitsee sekä keltanokkia että konkareita kaikista opettajaryhmistä! Lähde mukaan ehdokkaaksi ja innosta muitakin mukaan!**

**Suomen erityiskasvatuksen liitto tukee ehdokkaita**

Suomen erityiskasvatuksen liitto ry tukee erityisopettajaehdokkaita OAJ:n valtuustovaaleissa. Suunnitteilla on ehdokkaille yhteinen vaalimainos vuoden ensimmäiseen Erityiskasvatus- lehteen. Mikäli yhdistyksellänne on erityisopettajataustaisia ehdokkaita vaaleissa, pyytäkää heitä ottamaan yhteyttä Puheenjohtaja Päivi Peltolaan paivi.peltola(ät)sel.fi.

Mikäli saamme tietää, että muilla liitoilla tai pedagogisilla järjestöillä on vastaavia tukimuotoja, myös niistä informoidaan yhdistyksiä.

**Tehtävätietojen päivittäminen**

Muistattehan päivittää muuttuvat tehtävätiedot sekä OAJ:n edustettavat jäsenet- sovellukseen että sähköpostilla OAJ:n Hämeen aluetoimistolle ([oaj.paijat-hame@phnet.fi](mailto:oaj.paijat-hame@phnet.fi)), jotta kun Ulla aloittaa työskentelyn toimistolla yksin, hänellä on ajanmukaiset listat esim. postituksia varten ja kutsut ym. löytävät oikeaan osoitteeseen.

**Kevään tapahtumat**

11.1 TVK

18.1. Hallitus

24.1. Ammatillinen jaos

4.-5.2. Uusien puheenjohtajien ja sihteereiden koulutus

10.-11.2. Yhdistysaktiivien koulutus

21.3 TVK

23.-24.3. Alueelliset luottamusmiesten neuvottelupäivät

29.3. Hallitus

11.4. TVK

6.4. Ammatillinen jaos

21.4. Hallitus

27.4. Vuosikokous

9.5. TVK

18.5. Hallitus

Koulutus- ja vaikuttamistyöryhmä suunnittelee kevään koulutuksia. Jos teillä on koulutustoiveita- ja ideoita, olkaa yhteydessä koulutussihteeri Anna Muikkuun ([anna.muikku@lykfi](mailto:anna.muikku@lykfi))

Alueyhdistyksen toimijat tulevat mielellään vierailemaan kokouksiinne ja tapahtumiinne. Olkaa yhteydessä puheenjohtajaan [puheenjohtaja@oajpaijathame.fi](mailto:puheenjohtaja@oajpaijathame.fi) ja pyytäkää meitä kylään!

**Mukavaa joulun aikaa toivottaen,**

Heli Pohjonen puheenjohtaja